

**REPUBLIKA HRVATSKA**

**VA RAŽDINSKA ŽUPANIJA**

 **OPĆINA CESTICA**

 **Općinski načelnik**

**KLASA: 406-04/23-01/2**

**URBROJ: 2186/03-01/1-23-3**

**Cestica, 29.06.2023.**

Na temelju članka 9. Odluke o uvjetima, načinu i postupku upravljanja nekretninama u vlasništvu Općine Cestica („Službeni vjesnik Varaždinske županije“ br. 72/17, 17/18), članka 44. Statuta Općine Cestica (»Službeni vjesnik Varaždinske županije«, br. 13/21), općinski načelnik donosi

**O D L U K U**

**o raspisivanju javnog natječaja za prodaju nekretnina u vlasništvu Općine Cestica**

Članak 1.

Raspisuje se javni natječaj za prodaju nekretnina putem prikupljanja pismenih ponuda i to za:

1. **Čkbr 1256/2** – Falinić Breg livada i vinograd, upisano u zemljišnim knjigama Općinskog suda u Varaždinu, zk.ul. broj: 280, k.o. Babinec, ukupne površine 873 m2 u suvlasničkom dijelu 2/45, **po početnoj cijeni od 72,20 €,**
2. **Čkbr 1256/4** – livada, upisano u zemljišnim knjigama Općinskog suda u Varaždinu, zk.ul broj: 280, ukupne površine 135 m2, k.o. Babinec, u suvlasničkom dijelu 2/45, **po početnoj cijeni od 3,36 €,**
3. **Čkbr 2048** – šuma u Brezju, upisano u zemljišnim knjigama Općinskog suda u Varaždinu, zk.ul. broj: 1217, ukupne površine 184 čhv odnosno 662,4 m2, k.o. Babinec, u vlasništvu 1/1, **po početnoj cijeni od 400,00 €,**
4. **Čkbr 1259/2** – vinograd i livada, upisano u zemljišnim knjigama Općinskog suda u Varaždinu, zk.ul. broj 2219, ukupne površine 875 m2, k.o. Babinec, u vlasništvu 1/1, **po početnoj cijeni od 1.625,52 €,**
5. **Čkbr** **1259/5** – livada, upisano u zemljišnim knjigama Općinskog suda u Varaždinu, zk.ul. broj 2219, ukupne površine 133 m2, k.o. Babinec, u vlasništvu 1/1, **po početnoj cijeni od 74,48 €,**
6. **Čkbr 2147** – oranica srednica pod Brezjem, upisano u zemljišnim knjigama Općinskog suda u Varaždinu, zk.ul. broj 280, ukupne površine 501 čhv odnosno 1803,6 m2, k.o. Babinec, u suvlasničkom dijelu 2/45, **po početnoj cijeni od 24,05 €,**
7. **Čkbr 762/1** – šuma kod kuće, upisano u zemljišnim knjigama Općinskog suda u Varaždinu, zk.ul. broj 1791, ukupne površine 157 čhv odnosno 564 m2, k.o. Vratno, u vlasništvu 1/1**, po početnoj cijeni od 197,91 €,**
8. **Čkbr 766** – pašnjak u Vratnu Gor., upisano u zemljišnim knjigama Općinskog suda u Varaždinu, zk.ul. broj 1791, ukupne površine 335 čhv odnosno 1206 m2, k.o. Vratno, u vlasništvu 1/1, **po početnoj cijeni od 422,09 €,**
9. **Zemljište označeno kao : čkbr 1602** – kuća br. 70 sa dvorištem u Radovcu, k.o. Radovec, ukupne površine 108 čhv odnosno 388,8m2, u suvlasničkom dijelu 1/2, i **čkbr 1603** – oranica kod kuće u Radovcu, zk.ul. broj 1774 k.o. Radovec, ukupne površine 579 čhv odnosno 2084,4m2, sve upisano u zemljišnim knjigama Općinskog suda u Varaždinu, u suvlasničkom dijelu 1/2, **po početnoj cijeni od 24.550,00 €,**
10. **Čkbr 1607/6** – pašnjak sipnica pod grabami, upisano u zemljišnim knjigama Općinskog suda u Varaždinu, zk.ul. 1126 k.o. Radovec, ukupne površine 44 čhv odnosno 158,4m2, u suvlasničkom dijelu 1/2 , **po početnoj cijeni od 450,00 €,**
11. **Čkbr 1701/1** – oranica široki put, upisano u zemljišnim knjigama Općinskog suda u Varaždinu, zk.ul. 195 k.o Radovec, ukupne površine 434 čhv odnosno 1562,4m2, u suvlasničkom dijelu 1/2 , **po početnoj cijeni od 359,35 €,**
12. **Čkbr 2155** – šuma Tršćica u Pjeski, upisano u zemljišnim knjigama Općinskog suda u Varaždinu, zk.ul. 1206, k.o. Radovec, ukupne površine 460 čhv odnosno 1656 m2, u suvlasničkom dijelu 1/2, **po početnoj cijeni od 380,88 €,**
13. **Čkbr 1628/2 –** oranica, upisano u zemljišnim knjigama Općinskog suda u Varaždinu, zk.ul. 1913 k.o. Radovec, ukupne površine 2439 m2, u suvlasničkom dijelu 28800/230400 , **po početnoj cijeni od 140,24 €,**
14. **Čkbr 1701/2 –** oranica Širok put, upisano u zemljišnim knjigama Općinskog suda u Varaždinu, zk. ul. 2432 k.o. Radovec, ukupne površine 434 čhv odnosno 1562,4 m2, u suvlasničkom dijelu 1/2, **po početnoj cijeni od 359,35 €,**
15. **Čkbr 3080/16** – šuma Lešće u Otoku, upisano u zemljišnim knjigama Općinskog suda u Varaždinu zk.ul 963 k.o. Vratno, ukupne površine 438 čhv odnosno 1576,8 m2, u suvlasničkom dijelu 1/2, **po početnoj cijeni od 252,28 €,**
16. **Čkbr 2911/3** – u Križanču, upisano u zemljišnim knjigama Općinskog suda u Varaždinu zk. ul. 2764 k.o. Natkrižovljan, ukupne površine 1547 m2, u suvlasničkom dijelu 4/20, **po početnoj cijeni od 133,04 €,**
17. **Zemljište označeno kao: čkbr 912 –** vinograd strmo Bukovje od 127 čhv i **čkbr 913** – šuma strmo bukovje od 218 čhv , sve upisano u zemljišnim knjigama Općinskog suda u Varaždinu, zk.ul. 1424 k.o. Natkrižovljan, u vlasništvu 1/1, **po cijeni od 399,31 €,**
18. **Zemljište označeno kao : čkbr 787** šuma strmo Bukovje niže Barbare od 831 čhv**, čkbr 788** vrt Strmo Bukovje niže Barbare od 71 čhv, i **čkbr 789 vinograd** strmo Bukovje niže Barbare od 460 čhv, sve upisano u zemljišnom knjigama Općinskog suda u Varaždinu, zk.ul. 372 k.o. Natkrižovljan, u vlasništvu 1/1, **po cijeni od 1.576,02 €**
19. **Čkbr 602/1 –** kuća od 120 m2 i dvorište od 186 m2, sveukupne površine 306 m2, sve upisano u zemljišnim knjigama Općinskog suda u Varaždinu zemljišnoknjižnog odjela Varaždin zk.ul. 2399 , k.o. Natkrižovljan, u vlasništvu 1/1 , **po cijeni od 7.576,86 €**

Članak 2.

 Javni natječaj za prodaju nekretnina provodi se prikupljanjem pismenih ponuda koje moraju sadržavati:

* ime i prezime, OIB i adresu ponuditelja (fizička osoba) odnosno naziv i sjedište, MBS i OIB ponuditelja (pravna osoba) s naznakom odgovorne osobe
* za fizičke osobe: original ili preslika domovnice ili osobne iskaznice, odnosno dokaz o državljanstvu članica EU, za obrtnike: original ili presliku obrtnice, a za pravne osobe original ili preslika izvatka iz sudskog registra ne stariji od 30 dana,
* dokaz o uplati jamčevine koja se plaća u iznosu od 10% od početne cijene nekretnine,
* iznos ponuđene cijene po četvornom metru te način plaćanja (jednokratno, u obrocima),
* broj računa natjecatelja radi eventualnog povrata jamčevine
* za ponuditelja državljanina države koja nije članica EU: dokaz o državljanstvu/sjedištu te suglasnost za stjecanje vlasništva nekretnina na području Republike Hrvatske izdanu od strane ministra nadležnog za poslove pravosuđa

Jamčevina u visini od 10% od naznačene početne cijene uplaćuje se na žiro-račun Općine Cestica IBAN: HR7623900011804800000 s pozivom na broj HR68 7706 – OIB s naznakom “Jamčevina za natječaj- ponuda za nekretninu broj \_\_\_\_\_\_ ” ( upisati redni broj iz natječaja) u opisu uplatnice.

Članak 3.

Natječaj će se objaviti na Oglasnoj ploči Općine Cestica, na web stranicama www.cestica.hr, a obavijest o raspisanom natječaju u "Varaždinskim vijestima". Povjerenstvo za provedbu natječaja javno će otvoriti pristigle ponude i sve podatke o ponudama unijeti u zapisnik.

Pismene ponude za natječaj mogu se dostaviti poštom ili osobno predati prijemnom uredu Općine Cestica, u zatvorenoj omotnici s naznakom “ Za natječaj za prodaju nekretnina - ne otvaraj”, na adresu: Općina Cestica, Dravska 1a, 42208 Cestica. Ponude će se zaprimati do **11. srpnja 2023. godine do 12,00 sati**. Pisane ponude koje budu zaprimljene nakon navedenog roka za dostavu pisanih ponuda neće se razmatrati. Ponude će biti javno otvorene **12. srpnja 2023. godine u 12,00 sati** u zgradi Općine Cestica, Dravska 1a, 42208 Cestica. Otvaranju ponuda mogu biti nazočni natjecatelji, odnosno, njihovi ovlašteni predstavnici, uz predočenje valjane punomoći.

Članak 4.

Povjerenstvo za provedbu natječaja sastavlja zapisnik o svom radu te ga dostavlja nadležnom tijelu, koje nakon toga donosi Odluku o odabiru najpovoljnije ponude, a nakon čega se potpisuje Ugovor.

Natjecatelj koji je uspio s najpovoljnijom ponudom dužan je iznos ponuđene cijene, umanjene za uplaćeni garantni polog, uplatiti na račun Općine Cestica u roku od 10 dana od primitaka obavijesti da je najpovoljniji ponuditelj, te u istom roku potpisati kupoprodajni ugovor.

Članak 5.

Ponuđaču koji nije uspio u natječaju, jamčevina se vraća u roku od 15 dana od dana donošenja Odluke o odabiru najpovoljnije ponude. Ponuđač koji uspije u natječaju jamčevina se uračunava u kupoprodajnu cijenu. Ponuđač koji je utvrđen kao najpovoljniji i koji odustane od sklapanja ugovora, nema pravo na povrat jamčevine. Pravo na povrat jamčevine gubi se i u slučaju kada kupac zakasni s plaćanjem kupoprodajne cijene više od 30 dana u kojem slučaju Općina ima pravo raskinuti ugovor.

Članak 6.

Općinski načelnik Općine Cestica može utvrditi mogućnost obročnog plaćanja cijene u najviše 12 obroka bez plaćanja kamata ukoliko kupac pravovremeno plati svaki obrok. U slučaju kašnjenja u plaćanju pojedinog obroka kod plaćanja sljedećeg obroka će se zaračunati zakonska zatezna kamata. Uvjeti plaćanja kupoprodajne cijene moraju biti objavljeni u Natječaju o prodaji nekretnina. Pravo vlasništva na kupljenoj nekretnini kupac stječe uknjižbom u zemljišnim knjigama nakon što je u potpunosti podmirio sve obveze prema Općini utvrđene kupoprodajnim ugovorom.

Članak 7.

 Troškove ovjere ugovora kod javnog bilježnika, porez na promet nekretnina i troškove prijenosa vlasništva snosi kupac.

Članak 8.

Sukladno Odluci o uvjetima, načinu i postupku upravljanja nekretninama u vlasništvu Općine Cestica („Službeni vjesnik Varaždinske županije“ br. 72/17, 17/18), a na temelju ove Odluke Jedinstveni upravni odjel Općine Cestica će pripremiti i objaviti natječaj o prodaji nekretnine.

Članak 9.

 Pri odabiru najpovoljnije ponude Povjerenstvo nadležno za razmatranje ponuda voditi će se kriterijem najviše ponuđene cijene.

Članak 10.

 Ova Odluka stupa na snagu danom donošenja, a objaviti će se na službenim stranicama Općine Cestica.

Načelnik:

Mirko Korotaj